РЕПУБЛИКА СРБИЈА

НАРОДНА СКУПШТИНА

Одбор за oбразовање, науку,

технолошки развој и информатичко друштво

14 Број: 06-2/19-24

2. април 2024. године

Б е о г р а д

З А П И С Н И К

ПРВЕ СЕДНИЦЕ ОДБОРА ЗА OБРАЗОВАЊЕ, НАУКУ,

ТЕХНОЛОШКИ РАЗВОЈ И ИНФОРМАТИЧКО ДРУШТВО

ОДРЖАНЕ 2. АПРИЛА 2024. ГОДИНЕ

 Седница је почела у 11,00 часова.

 У складу са чланом 25. став 2. Пословника Народне скупштине, седници је, до избора председника Одбора, председавао народни посланик Стојан Раденовић, најстарији присутни члан Одбора.

Седници су, поред председавајућег, присуствовали чланови Одбора: проф. др Марко Атлагић, Жика Гојковић, Весна Ђуришић, Усаме Зукорлић, Биљана Јаковљевић, Богдана Кољевић Грифит, Ана Миљанић, Пеђа Митровић, проф. др Ђорђе Павићевић, Жељко Ребрача, Бранко Ружић, Горан Спасојевић, Живота Старчевић и Слађана Шушњар.

Седници нису присуствовали Владимир Јелић и др Зоран Лутовац, нити њихови заменици.

 Председавајући је сагласно члану 23. став 3. Пословника Народне скупштине констатовао да су испуњени услови за рад и одлучивање, а затим се прешло на рад по предложеном

**Д н е в н о м р е д у**

 **1. Избор председника Одбора;**

 **2. Избор заменика председника Одбора.**

 Прва тачка дневног реда: **Избор председника Одбора**

Председавајући је, у складу са постигнутим договором, за председницу Одбора предложио госпођу Богдану Кољевић Грифит, члана Одбора.

 С обзиром да више није било предлога, председавајући Стојан Раденовић ставио је на гласање предлог да се за предедницу Одбора за образовање, науку, технолошки развој и информатичко друштво изабере народна посланица Богдана Кољевић Грифит, члан Одбора.

 **Одбор је подизањем руку, већином гласова** (12 – ЗА, 1 – против, 1 – није гласао)**, изабрао Богдану Кољевић Грифит за председницу Одбора.**

 Народни посланик Стојан Раденовић честитао је новоизабраној председници Одбора на избору, пожелео јој много успеха у даљем раду и предао јој даље председавање седницом.

 Председница Одбора се захвалила присутнима на указаном поверењу, изразивши наду да ће Одбор за образовање, науку, технолошки развој и информатичко друштво бити проактиван одбор и да ће радити тимски, нагласивши да је пред Одбором много посла и изазова, посебно у сфери образовања. Богдана Кољевић Грифит наставила је да председава даљим током седнице.

 Друга тачка дневног реда: **Избор заменика председника Одбора**

 Председавајућа Богдана Кољевић Грифит је, у складу са постигнутим договором, за заменика предедника Одбора предложила народног посланика Усаме Зукорлића, члана Одбора.

 Будући да више није било предлога, Богдана Кољевић Грифит, председница Одбора, ставила је на гласање предлог да се за заменика предедника Одбора за образовање, науку, технолошки развој и информатичко друштво изабере народни посланик Усаме Зукорлић.

 **Одбор је подизањем руку, већином гласова** (12 гласова - ЗА, 2 – није гласало), **изабрао Усаме Зукорлића за заменика председника Одбора за образовање, науку, технолошки развој и информатичко друштво.**

 Седница је завршена у 11,15 часова.

 Снимак Прве седнице Одбора за образовање, науку, технолошки развој и информатичко друштво се налази на линку: <http://217.26.67.44/filesnsrs/odbor/odbor2024040211b.mp4>.

 СЕКРЕТАР ПРЕДСЕДНИК

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 Дејан Јевтовић проф. др Марко Атлагић